Nauruitas

Nauruitas – istorinis fluoringo fosforito pavadinimas, kuris buvo išgaunamas Ramiajame vandenyne esančioje Nauru saloje. Buvo aptinkamas dolomito ir fosfato telkiniuose, susidariusiuose iš koralinių nuosėdų, taip pat iš jūros paukščių mėšlo. Dabar beveik visas nauruitas yra iškastas, saloje išlikusios mažos jo liekanos.Nauruit. Mineralienwissen.de (tikrinta 2022-02-08).

 Etimologija 

1913 m. uolienai pavadinimą suteikė tyrėjas C. Elschner pagal Nauru salą.C. Elschner (1913). Corallogene Phosphat-Inseln Austral-Oceaniens und ihre Produkte: Nauruit. – Lübeck. // psl. 54 

 Cheminė struktūra 

Junginio cheminė formulė Ca5(PO4,CO3)3F. Jame yra 2 proc. anglies, 38 proc. deguonies, 4 proc. fluoro, 15 proc. fosforo ir 42 proc. kalcio.Carbonat-Fluorapatit (Nauruit). Mineralienatlas.de (tikrinta 2022-02-08). Dar vadinamas fluorapatitu.Nauruite. Mindat.org (tikrinta 2022-02-08).

 Savybės 

Panaši į agatą, balsva arba rusva uoliena, iš dalies skaidri. Apšvietus rentgeno spinduliais, profilis panašus į apatitą.Clifford Frondel. Mineralogy of the calcium phosphates in insular phosphate rock. – The American Mineralogist, 1943. (psl. 10–11 PDF faile)

 Šaltiniai 

Category:Nuosėdinės uolienos
Category:Nauru